CELEX: 32011D0626
Language: ro
Date: 2011-09-22 00:00:00
Title: 2011/626/UE: Decizia de punere în aplicare a Comisiei din 22 septembrie 2011 de acordare a unei derogări de la aplicarea Regulamentului (CE) nr. 762/2008 al Parlamentului European și al Consiliului privind transmiterea de către statele membre a statisticilor în domeniul acvaculturii în ceea ce privește Republica Cehă, Marele Ducat al Luxemburgului și Republica Austria [notificată cu numărul C(2011) 6533]

23.9.2011   
            
            
               RO
            
            
               Jurnalul Oficial al Uniunii Europene
            
            
               L 246/33
            
         DECIZIA DE PUNERE ÎN APLICARE A COMISIEI
   din 22 septembrie 2011
   de acordare a unei derogări de la aplicarea Regulamentului (CE) nr. 762/2008 al Parlamentului European și al Consiliului privind transmiterea de către statele membre a statisticilor în domeniul acvaculturii în ceea ce privește Republica Cehă, Marele Ducat al Luxemburgului și Republica Austria
   [notificată cu numărul C(2011) 6533]
   (Numai textele în limbile cehă, franceză și germană sunt autentice)
   (2011/626/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 762/2008 al Parlamentului European și al Consiliului din 9 iulie 2008 privind transmiterea de către statele membre a statisticilor în domeniul acvaculturii și de abrogare a Regulamentului (CE) nr. 788/96 al Consiliului (1), în special articolul 8 alineatul (1),
   întrucât:
   
               (1)
            
            
               În conformitate cu articolul 8 din Regulamentul (CE) nr. 762/2008, în cazurile în care includerea în statistici a unui anumit sector al activităților de acvacultură ar crea pentru autoritățile naționale dificultăți disproporționate în raport cu importanța sectorului respectiv, Comisia poate permite unui stat membru să excludă datele aferente sectorului respectiv din datele naționale furnizate sau să utilizeze metode de estimare destinate să furnizeze date referitoare la peste 10 % din producția totală.
            
         
               (2)
            
            
               Republica Cehă, Marele Ducat al Luxemburgului și Republica Austria au depus cereri pentru a obține derogări.
            
         
               (3)
            
            
               Informațiile prezentate de Republica Cehă, Marele Ducat al Luxemburgului și Republica Austria justifică acordarea acestor derogări.
            
         
               (4)
            
            
               Măsurile prevăzute în prezenta decizie sunt în conformitate cu avizul Comitetului permanent pentru statistică agricolă, instituit prin Decizia 72/279/CEE a Consiliului (2),
            
         
               (5)
            
            
               Măsurile dispuse prin prezenta decizie completează Decizia 2010/76/UE a Comisiei din 9 februarie 2010 de acordare a unei perioade de tranziție pentru punerea în aplicare a Regulamentului (CE) nr. 762/2008 al Parlamentului European și al Consiliului privind transmiterea de către statele membre a statisticilor în domeniul acvaculturii în ceea ce privește Republica Cehă, Germania, Grecia, Austria, Polonia, Portugalia și Slovenia (3),
            
         ADOPTĂ PREZENTA DECIZIE:
   Articolul 1
   (1)   Republica Cehă poate furniza numai date estimative pentru valoarea producției din fiecare specie, cu excepția Cyprinus carpio (crap comun), pentru perioada de până la 31 decembrie 2012.
   (2)   Prezenta derogare se acordă pentru anii de referință 2009-2011.
   Articolul 2
   (1)   Marelui Ducat al Luxemburgului i se acordă derogare de la obligația de furnizare a statisticilor pentru întregul sector al acvaculturii pentru perioada de până la 31 decembrie 2012.
   (2)   Prezenta derogare se acordă pentru anii de referință 2008-2011.
   Articolul 3
   (1)   Republica Austria poate furniza numai date estimative pentru valoarea producției din fiecare specie și pentru producția din fiecare specie în sectorul incubatoarelor și crescătoriilor pentru perioada de până la 31 decembrie 2012.
   (2)   Prezenta derogare se acordă pentru anul de referință 2011.
   Articolul 4
   (1)   Prezenta decizie se adresează Republicii Cehe, Marelui Ducat al Luxemburgului și Republicii Austria și se notifică acestora.
   (2)   Prezenta decizie produce efecte prin această notificare.
   
      Adoptată la Bruxelles, 22 septembrie 2011.
      
         
            Pentru Comisie
         
         Olli REHN
         
            Membru al Comisiei
         
      
   
   
      (1)  JO L 218, 13.8.2008, p. 1.
   
      (2)  JO L 179, 7.8.1972, p. 1.
   
      (3)  JO L 37, 10.2.2010, p. 70.